Eka Ramdani (lair ing Purwakarta, Jawa Kulon, 18 Juni 1984; umur 32 taun).[1] Eka Ramdani punika pemain bal asil binaan tim junior Persib Bandung kanthi nggabung kaliyan PS UNI, salah setunggaling klub anggota Persib.[2] Nalika semanten yuswanipun Eka Ramdani taksih welasan taun.[2] Salajengipun, Eka Ramdani lajeng dados salah setunggaling pemain timnas Indonésia ingkang nggadhahi bakat ingkang saé.[2] Eka Ramdani naté dados pemain timnas Indonésia nalika main wonten ing Pra Piala Asia U-16, Piala ASEAN U-19, Pra Piala Asia U-20, Piala Sultan Brunei U-21, Pra Olimpiade Athena saha SEA Games(U-23).[2] Kejawi punika Eka Ramdani ugi main wonten ing timnas senior nalika main memengsahan kaliyan Afrika Selatan wonten ing pertandingan persahabatan ingkang dipunwontenaken ing Stadion Utama Gelora Bung Karno, Senayan nalika taun 2005.[2] Eka Ramdani ugi asring mbelani timnas Indonésia nalika wonten even-even internasional.[2] Eka Ramdani punika pikantuk julukan Cebol, punika awit badanipun ingkang alit saha nginggilipun ingkang namung 165 cm.[2] Eka Ramdani nate main wonten ing klub Jakarta Timur, Persijatim. Ananging pemain kanthi nomer punggung 18 punika lajeng wangsul malih wonten ing klub Persib.[2] Eka Ramdani punika dados salah setunggaling pemain bal ingkang dados inceran tim-tim nasional, pramila Eka Ramdani punika kalebet pemain ingkang langkung awis reginipun ing Indonésia.[2] Persib ngantos ngedalaken arta ingkang cacahipun 500 yuta kanggé ngontrak Eka Ramdani kanthi wekdal setunggal musim.[2]